Anakonda (miestas)

Anakonda () – miestas Jungtinių Amerikos Valstijų šiaurės vakaruose, Montanos pietvakarinėje dalyje. Dir Lodžo apygardos administracinis centras. Turi miesto-apygardos statusą. 2020 m. JAV gyventojų surašymo duomenimis, mieste gyveno 9 421 gyventojai. Yra oro uostas.

 Istorija 
miniatiūra|232x232px|Pagrindinė miesto gatvė
Gyvenvietė įkurta 1883 m., pavadinta Koperopoliu. Įkūrėjas – verslininkas Markusas Deilis. Miestas sparčiai išaugo 1884 m., kai netoliese buvo pastatyta vario lydykla. Miesto teises gavo 1888 m., pavadinimas pakeistas į Anakondą. Miesto įkūrėjas Deilis, kuris tikėjosi Anakondą paversti valstijos sostine, pastatė vieną puošniausių viešbučių šalyje – viešbutį „Hotel Marcus Daly“. 1918 m. pastatytas 169 metrų aukščio kaminas išlieka aukščiausiu plytiniu statiniu visame pasaulyje.Tallest brick structure. www.guinnessworldrecords.com. Nuoroda tikrinta 2024-06-30. 1931 m. miesto centre pastatytas Nacionaliniam istorinių vietų registrui priklausantis teatras „Washoe Theater“. Vario lydymas ir fosfatų produktų gamyba išliko miesto ekonomikos pagrindu iki vario lydyklos uždarymo 1980 m.

 Geografija 
Miestas įsikūręs 37 kilometrus į šiaurės vakarus nuo Bjuto. Apylinkėse yra poilsio zonų: Biverhedo-Dirlodžo nacionalinis miškas, Lost Kriko nacionalinis parkas, Maunt Hagino laukinės gamtos tvarkymo zona, Džordžtauno ežeras.Anaconda, Montana. www.britannica.com. Nuoroda tikrinta 2024-06-30.

 Gyventojai 
2020 m. JAV gyventojų surašymo duomenimis, mieste gyveno 90,37 % baltųjų, 3,74 % mišrios rasės, 2,76 % lotynoamerikiečių, 2,36 % indėnų, 0,35 % azijiečių, 0,24 % afroamerikiečių, 0,16 % kitų rasių ir 0,02 % Ramiojo vandenyno salų kilmės gyventojų.Anaconda-Deer Lodge County, Montana. data.census.gov. Nuoroda tikrinta 2024-06-30.

 Šaltiniai 

Kategorija:Montanos miestai